DSTS Generalforsamling 2020

Mandag d. 24. februar, klokken 17.15, auditorium 10, Institut for Matematisk Fag, HCØ, Universitetsparken 5, 2100 København Ø.

Fremmødte: 21

Torben Tvedebrink byder velkommen.

**Dagsorden:**

**Valg af dirigent.**

 Bo Markussen blev valgt som dirigent og Bo fastslog, at generalforsamlingen er blevet rettidigt indkaldt.

**Bestyrelsens beretning fremlægges til godkendelse.**

Torben Tvedebrink gennemgik den fremsendte beretning, hvor han blandt andet fremhævede:

* De videnskabelige arrangementer i årets løb. Deriblandt to velbesøgte to-dags møder: et i foråret på SDU og et i November på DTU, samt det årlige julemøde denne gang i København.
* Derudover har DSTS promoveret og ydet støtte til YSD (*Young Statisticians Denmark*):
	+ YSD har afholdt 7 faglige arrangementer siden generalforsamlingen i 2019. Alle med stor deltagelse og inspirerende faglig diskussion.
* Samarbejde med andre foreninger: I løbet af året har der været samarbejde med *Dansk Selskab for Biofarmaceutisk Statistik* og *Dansk Matematisk Forening i særdeleshed forbindelse med to-dages mødet i november på DTU*
* Øvrige
	+ Bestyrelsen har genudpeget Niels Richard Hansen (KU) til at repræsentere DSTS i Den Danske Nationalkomite for Matematik de næste 4 år
	+ Der er ikke to-dages møde i foråret 2020 grundet NORDSTAT i Tromsø, Norge, 22-25JUN2020
	+ I 2021 har DSTS 50 års jubilæum og i den forbindelse arbejdes der på at producere et festskrift med gennemgang af og highlights fra DSTS historie.

Beretningen er godkendt

**Regnskab fremlægges til godkendelse.**

Lars Nørvang Andersen gennemgik regnskabet og redegjorde i den anledning for de økonomiske fordele ved bestyrelsens beslutning om at skifte fra Jyske Bank til Danske Bank. Der var også en konstruktiv diskussion af proaktivt af have en oversigt over studerende medlemmer og søge at fastholde dem som medlemmer når de ikke længere er studerende.

Regnskabet blev godkendt.

**Fastsættelse af næste års kontingent**.

Bestyrelsen foreslår, at kontingentet fastholdes uændret: Studerende 0 kr., Ordinære medlemmer 100 kr., Pensionister 50 kr.

Forslaget blev godkendt.

**FENStatS (The Federation of European National Statistical Societies) akkreditering**

FENStatS har foreslået muligheden for at nationale selskaber, deriblandt DSTS, kan tilbyde sine medlemmer en professionel akkreditering som statistiker. Den nuværende bestyrelse indstiller til at DSTS ikke tilslutter sig denne akkreditering pt. Indstillingen beror på en afvejning af følgende fordele og ulemper som blev fremlagt og diskuteret på generalforsamlingen:

Fordele

* Synlig anerkendelse af de kvalifikationer en statistikuddannelse giver
* Bedre løn - og forhandlingsvilkår for akkrediterede medlemmer
* Øget berettigelse af DSTS

Ulemper:

* Øget bureaukrati/tids- og arbejdsbelastning for bestyrelsen
* Indirekte akkreditering af uddannelser
* Økonomiske omkostninger for DSTS medlemmer der ønsker akkreditering
* Black-listing af potentielle medlemmer

Bestyrelsens indstilling blev vedtaget. Dog blev det besluttet at bestyrelsen løbende skulle følge og evaluere erfaringen fra andre nationale selskaber med hensyn til akkrediteringen.

**Økonomisk støtte**

* For at understøtte og promovere aktiviteterne i netværket *Young Statisticians Denmark* (YSD) tildeles YSD et beløb på kr. 20.000, som YSD selv kan råde over i perioden frem til den ordinære generalforsamling i 2021. Midlerne skal bruges i overensstemmelse med DSTS' formålsparagraf, og YSD skal aflægge rapport for brug af midlerne i forbindelse med beretningen for 2021.
* Selskabet har sammen med KU Biostat og DSBS bidraget til at invitere Alberto Cairo til København i November for at holde et oplæg med titlen: ”How charts lie”. Selskabet har støttet denne begivenhed med 6000 DKK.
* Selskabet har støttet konferencen CelebRation 2020: celebrating the 20th Anniversary of R version v1.0.0. (<http://celebration2020.org>/) med 20000 DKK
* Selskabet har støttet en studietur til Munchen for de statistik studerende på KU med 7500DKK. 9 studerende deltog. Til generalforsamlingen gav en af de studerende en fin og detaljeret redegørelse for turens faglige og sociale indhold. I den forbindelse blev det fremhævet at næste studietur med fordel også kunne tilbydes til statistik-studerende på Aarhus og Aalborg universitet. Det blev også pointeret at bestyrelsen forventer at de studerende der deltager alle er medlemmer af DSTS.

**Behandling af fremsendte forslag:**

Bestyrelsen har ikke modtaget nogen forslag.

**Valg af bestyrelsesmedlemmer:**

Lars Nørvang Andersen (AU) og Torben Tvedebrink (AAU) har siddet i en 2-årig periode og er på valg. Nina Munkholt Jakobsen valgte kort efter seneste generalforsamling at udtræde af bestyrelsen.

Bestyrelsen indstiller Lars Nørvang Andersen og Torben Tvedebrink til genvalg, samt Niels Aske Lundtorp Olsen (DTU) som nyt bestyrelsesmedlem. Lars, Torben, og Niels blev valgt uden modkandidater.

**Valg af revisor:**

Bestyrelsen foreslår Anders Rønn-Nielsen (CBS-Finance). Anders blev genvalgt.

**Eventuelt**

Det blev foreslået at bestyrelsen i forbindelse med fastsættelse af kontingent fremlægger et budget. Bestyrelsen tilslutter sig dette forslag og vil fremover også fremlægge et budget.

Claus Ekstrøm foreslog at man i forbindelse med DSTS 50 års jubilæum udarbejdede en strategi for DSTS fremtidige outreach og virke. Den nuværende bestyrelse slutter op om dette forslag og vil fremadrettet facilitere at en sådan strategi udarbejdes.

Efter generalforsamlingen introducerede Torben Tvedebrink dagens spændende foredrag: ”Semi-parametric multinomial logistic regression for multivariate point processes.” ved Rasmus Waagepetersen (Professor, AAU).